রোহিঙ্গাদের দুর্গতি ও সুকীর উদাসীনতা | অনাবিল সংবাদ
বুধবার, আগস্ট ২৩, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
রোহিঙ্গাদের দুর্গতি ও সুকীর উদাসীনতা
প্রকাশকাল- ২২:১৮,ডিসেম্বর ২০, ২০১৬,মুক্ত চিন্তা বিভাগে
নীলুফার শামসুদ্দিন : মানুষ মানুষের জন্য/ জীবন জীবনের জন্য। কবির হৃদয়ের মর্মমূল হতে উত্থিত এ কথাগুলি কি সত্য? ভাবতে বড় কষ্ট হয়। আজ মানুষ মানুষ দ্বারা নির্যাতিত হচ্ছে, নিষ্পোসিত হচ্ছে, নিপীড়িত হচ্ছে। এটাই এখন স্বাভাবিক অথচ মানুষের জন্য সঠিক পথটি বেছে নিতে মনীষীরা মন তোলপাড় করা নানা প্রশ্ন যেমন কেন মানুষের এই আসা? কেনইবা চলে যাওয়া? কোন অবিনশ্বর কোন সর্বশ্রেষ্ঠ শক্তি এর পেছনে কাজ করছে? এসবের উত্তর জানতে তারা দিন রাত্রি অতিবাহিত করেছেন। মৌলানা জালাউদ্দিন রুমী তাঁদের মধ্যে একজন। এই চরম শক্তিকে তিনি খুঁজে পেতে চেয়েছেন খৃষ্টানদের মাঝে। কিন্তু তিনি তাঁকে সেখানে খুঁজে পেলেন না। তারপর তিনি গেলেন প্রতিমার মন্দিরে না সেখানেও তিনি তাঁকে খুঁজে পেলেন না। তারপর তিনি গেলেন পাহাড়ের গুহায় না সেখানেও তিনি তাঁকে খুঁজে পেলেন না। তারপর তিনি গেলেন ‘কাবায়’ সেখানেও তিনি সর্বশক্তিমানকে খুঁজে পেলেন না। তারপর তিনি ভাবতে চেষ্টা করলেন যেখানে রসুল মুহাম্মদ স. অতি নিকটে আল্লাহকে দেখেছেন সেখানেই সর্বশক্তিমানকে তিনি খুঁজে পেতে চাইলেন কিন্তু হায় আফসোস সেখানেও তিনি তাঁকে খুঁজে পেলেন না। অবশেষে তিনি নিজের হৃদয়ের গভীরে দৃকপাত করলেন সেখানেই “মহান এক অদ্বিতীয় আল্লাহকে’ খুঁজে পেলেন। রুমীর ভাবধারায় প্রভাবিত হয়ে জাতীয় কবি কাজী নজরুল ইসলাম লিখলেন- কে তুমি খুঁজিছ জগদীশে ভাই আকাশ পাতাল জুড়ে’? কে তুমি ফিরিছ বনে জঙ্গলে, কে তুমি পাহাড় চুড়ে? হায় ঋষি দরবেশ/ বুকের মানিকে বুকে ধরে তুমি খোঁজ তবে দেশ-দেশ।/ সকলের মাঝে প্রকাশ তাঁহার সকলের মাঝে তিনি ! আমারে দেখিয়া আমার অদেখা জন্মদাতারে চিনি। তাই সত্যিকারের মুসলমানের নিকট অন্য ধর্মের মানুষের পরিচয় হলো সে মানুষ। সে আল্লাহর শ্রেষ্ঠ সৃষ্টি। তাই তার প্রতি মায়া, মমতা ভালবাসা প্রদর্শনই সর্বশ্রেষ্ঠ ইবাদত। কারণ মুসলমান বিশ্বাস করে মানুষের মাঝেই আল্লাহর অবস্থান। বিশ্বকবি রবীন্দ্রনাথ ঠাকুরও স্রষ্টাকে খুঁজে পেয়েছেন নিজের ভেতর। তিনি লিখেছেন- সীমার মাঝে অসীম তুমি বাজাও আপন সুর/ আমার মধ্যে তোমার প্রকাশ তাই এত মধুর। অথচ মিয়ানমারে যারা অমানবিক, অমানুষিক, নির্মম, নির্দয় হত্যাযজ্ঞ চালাচ্ছে তাদের কোন ধর্ম নাই, বিবেক নাই, তারা মানুষ নামের কিছু পন্ড। এধরনের কর্মকাণ্ড ক্ষমার অযোগ্য।
গত শতকের ৮০ র দশকে মিয়ানমার রাজনীতির সহিংসতার কারণে কয়েক লাখ রোহিঙ্গা শরণার্থী বাংলাদেশে আশ্রয় গ্রহণ করে। আজ অবধি মিয়ানমার সরকার শরণার্থীদের ফিরিয়ে নিতে কোন কার্যকর পদক্ষেপ গ্রহণ করেনি। বরঞ্চ গত অক্টোবর মাসে ৯ জন সীমান্ত পুলিশ নিহত হলে মিয়ানমার নিরাপত্তা বাহিনী পশ্চিমাঞ্চল রাখাইন প্রদেশে রোহিঙ্গা মুসলমানদের নিয়ে যে রক্তের হোলিখেলা শুরু করেছে তা হৃদয় বিদারক ও মর্মান্তিক। পুড়িয়ে মারছে, ডুবিয়ে মারছে গুলি করে মারছে নারী ধর্ষণের শিকার হয়ে মানবেতর জীবন যাপন করছে। বাংলাদেশ অধিক জনসংখ্যার হারে ত্রাহি ত্রাহি অবস্থা সেই কারণে আমাদের সীমান্ত বাহিনী অনেক সময় কঠোর হয়ে তাদের ফেরত পাঠাতে বাধ্য হচ্ছে। বাংলাদেশের সাধারণ জনগণের রোহিঙ্গাদের প্রতি যথেষ্ট সহানুভূতি রয়েছে। বিশেষ করে চট্টগ্রামবাসী তাদের একান্ত আপনজন বলে মনে করে। তাইতো সীমান্তবর্তী মানুষ তাদের এই দুঃখের দিনে অনেকেই পাতে ভাত ভাগ করে খেতে এতটুকু দ্বিধাবোধ করছে না। কিন্তু দুঃখের বিষয় এ দাঙ্গা নিয়ন্ত্রণে আনতে বার্মা সরকার ব্যর্থ হয়েছে বললে এতটুকু ভুল করা হবে না। জীবনের তাগিদে এ অবস্থার পরিপ্রেক্ষিতে দশ হাজার রোহিঙ্গা বাংলাদেশে অনুপ্রবেশ করেছে। সামরিক বাহিনীর অত্যাচারে ত্রিশ হাজার মানুষ ঘর ছাড়া। জাতিসংঘের এক কর্মকর্তা এ সশস্ত্র দমন পীড়নকে জাতিগত নির্মূল অভিযান বলে আখ্যায়িত করেছেন। জাতিসংঘের এ মন্তব্যে সুকী বেশ আহত হয়েছেন। জাতিসংঘের মহাসচিব তাই সুকীকে ঘটনার অকুস্থলে গিয়ে পরিদর্শন করতে বলেছেন।
মিয়ানমারের এ অবস্থা আমাদের ভাবায় আমাদের কাঁদায়। আর মনের মধ্যে এক বিরাট প্রশ্ন জাগে নোবেল শান্তি পুরস্কারপ্রাপ্ত অঙসান সুকীর দেশে কিভাবে এ অবস্থার সৃষ্টি হতে পারে? সুকীর রয়েছে সুখ. দুঃখ সংগ্রামে ভরা এক বর্ণাঢ্য জীবন।
১৯৪৫ সালে তৎকালীন বৃটিশ অধীন বার্মার রাজধানী রেঙ্গুনে সুকীর জন্ম। তার পিতা মাতা তার নাম রাখেন অঙ সান সুকী ইংরেজিতে তার নাম অনুবাদ করলে হয় A bright collection of difficult victories. বাংলায় অর্থ হল “অনেক অসাধ্য জয়ের এক উজ্জ্বল সমষ্টি”। সেই ১৯৪৭ সালের কথা তখন সুকীর বয়স মাত্র ২ বছর। তার বাবা উ-অঙ সান ছিলেন বর্তমান আধুনিক মিয়ানমারের জাতির পিতা। উ অঙ সান তাঁর প্রতিপক্ষ রাজনৈতিক দল দ্বারা ১৯৪৭ সালে নিহত হন। সেই সঙ্গে সরকার নির্বাচিত সদস্যরাও নিহত হন। উ-অঙ সানের পরবর্তী নেতা উনূ শাসন ক্ষমতা গ্রহণ করেন। ১৯৪৮ সালে উ-নূর শাসনামলে বার্মা বৃটিশ হতে স্বাধীনতা লাভ করে। তখন সেই সরকার সুকীর মাতাকে ভারতের রাষ্ট্রদূত হিসাবে নিয়োগ দেন। সুকী দিল্লীতে গ্র্যাজুয়েশন শেষ করে ১৯৬৪ সালে অক্সফোর্ড বিশ্ববিদ্যালয়ে পড়তে যান। সেখানে তিনি প্রফেসর মাইকেল (১৯৭২ সালে) অরিসকে বিয়ে করেন। ১৯৮৮ সালে তাঁর মা অসুস্থ হলে তিনি দেশে ফিরে আসেন। দেশের অর্থনৈতিক দুরবস্থা তাঁকে ভাবিয়ে তোলে। তিনি দেখতে পান, যে বার্মা শ্রেষ্ঠ ধান উৎপাদনকারী দেশ হিসাবে পৃথিবীর নিকট পরিচিত ছিল আজ সে দেশ পৃথিবীর দরিদ্রতম দেশ হিসাবে পরিণত হয়েছে। দেশের গণতন্ত্রকে ফিরিয়ে আনতে সেই দু:সময়ে দেশে থেকে যাওয়াটাই সমীচীন মনে করলেন। তিনি National league for Democarcy নামে একটি দল গঠন করলেন। সামরিক সরকার ১৯৯০ সালে নির্বাচন হবে এ প্রতিশ্রুতি দেওয়া সত্ত্বেও সুকীর জনপ্রিয়তা লক্ষ্য করে ১৯৮৯ সালে সুকীকে গৃহবন্দী করে। ১৯৯০ সালে সুকীর গৃহবন্দী অবস্থায় নির্বাচন হলে সুকীর দল জয়লাভ করে। কিন্তু সামরিক সরকার ক্ষমতা হস্তান্তর করতে অমত পোষণ করে। গৃহবন্দী অবস্থায় সুকী তাঁর রাজনীতি চালিয়ে যেতে থাকেন। বার্মার গণতন্ত্র ফিরিয়ে আনতে সুকীর অহিংস গণতন্ত্রবাদী (Non Violent) সংগ্রামের স্বরূপ দেখে নোবেল কমিটি ১৯৯১ সালে নোবেল শান্তি পুরস্কার দেবার ঘোষণা দেয়। তাঁর স্বামী মাইকেল এরিস সুকীর পক্ষ হয়ে এই নোবেল পুরস্কারটি গ্রহণ করেন। কারণ সুকী তখন বার্মায় গৃহবন্দী অবস্থায় ছিলেন। জাতিসংঘ সুকীর এই প্রচেষ্টাকে পৃথিবীর অন্যান্য গণতন্ত্রকামী দেশে শান্তির মাধ্যমে গণতন্ত্র উদ্ধার ও মানবাধিকার প্রতিষ্ঠার ক্ষেত্রে এক উত্তম উদাহরণ হিসাবে গণ্য করেছিলেন এশিয়ার অন্যতম একজন সাহসী নারী হিসাবেও তাঁকে আখ্যায়িত করা হয়েছিল। ২০০৯ সালে সুকীকে জেলে পাঠানো হয়। তাঁর বিরুদ্ধে অভিযোগ ছিল তিনি আমেরিকান Jhon Yettaw কে সুকীর ঘরের পাশ দিয়ে বয়ে যাওয়া লেক দিয়ে তাঁকে তাঁর বাসগৃহে আসতে আমন্ত্রণ জানিয়েছিলেন। ২০১০ এ নির্বাচন হলে তাতে সুকীর দল অংশগ্রহণ করে নি।
তথাপি থেকে যাওয়া ৪৫টি সিটে বাই ইলেকশন অনুষ্ঠিত হলে সুকীর দল ৪৩টি সিটে জয়লাভ করে। সর্বশেষ ২০১৫ এর নির্বাচনে সুকীর দল বিপুল ভোটে জয়লাভ করে সরকার গঠন করে। তাদের শাসনতন্ত্র অনুযায়ী সুকী বিদেশী বিয়ে করার কারণে প্রেসিডেন্ট হতে পারেন না। তবে তাঁকে প্রাইম মিনিস্টারের ক্ষমতা দেওয়া হয় এবং State consuler পদে ভূষিত করা হয়। ভারত, কানাডা, আমেরিকা ও পৃথিবীর আরো অনেক দেশ তাঁকে নানারকম পুরস্কার প্রদান করে। আমাদের দু:খ হলো এমন একজন জ্ঞানী, সম্মানী, মমতাময়ী, মানবতাবাদী সংগ্রামী নেতা কি করে এমন অন্যায়, অবিচার, নির্বিচার সংঘটিত হতে দিচ্ছেন? আমরা মনে করি এতটুকু উদাসীনতা তাঁকে মানায় না। নোবেল শান্তি পুরস্কারের সম্মানার্থে হলেও তাঁকে এ দাঙ্গার বিরুদ্ধে তার সরকারের রুখে দাঁড়ানো উচিত ছিল। অথচ বার্মার সাথে বাংলাদেশের সুসম্পর্ক বহুকাল আগের। Burma Research society publications No-2 তে বলা হয়েছে ১৪৩০ হতে ১৫৩০ খৃ: পর্যন্ত ১০০ শত বৎসর ধরে আরকান বাংলার সামন্ত রাজ্য হিসাবে ছিল এবং বাংলাকে বশ্যতার নিদর্শন স্বরূপ কর প্রদান করত। বাংলাদেশ ও বার্মা দুটি স্বাধীন সার্বভৌম প্রতিবেশি দেশ। উভয়ের মধ্যে সৌহার্দপূর্ণ সম্পর্ক রাখতে হলে রোহিঙ্গা ইস্যুর সঠিক সমাধান হওয়া একান্ত জরুরি। এ সমস্যা সমাধানে জাতিসংঘের একটি সংস্থা ঢাকায় একটি সম্মেলনের আয়োজন করেছে। আমরা আশা করব জাতিসংঘ মুসলিম প্রধান দেশসমূহ ও পৃথিবীর অন্যান্য বৃহত্তম শক্তিধর দেশগুলো সমন্বিত উদ্যোগ গ্রহণ করে বাংলাদেশ হতে শরণার্থী ফিরিয়ে নিতে ও প্রবেশ রোধে মিয়ানমারের উপর কার্যকর চাপ সৃষ্টি করে জরুরি পদক্ষেপ নেবেন এটা বাংলাদেশবাসীর একান্ত দাবি। মায়ানমারের প্রিয় জননেত্রী অঙ সান সুকী এ জটিল সমস্যার সমাধান করে তার অসাধ্য জয়ের তালিকা আরও দীর্ঘ করবেন এটা আমাদের চাওয়া। এ জয়ের মাধ্যমে অঙ সান সুকী হবেন আমাদের ১৬ কোটি মানুষের হৃদয়ের মানুষ। একান্ত এক আপনজন। তখন প্রতিবেশি রাষ্ট্র প্রধান হিসাবে তার জন্য থাকবে আমাদের শুভ কামনা।
(সংগৃহীত)
Comments Off on রোহিঙ্গাদের দুর্গতি ও সুকীর উদাসীনতা
← জনবল সংকটে বিশ্বনাথ প্রাণী সম্পদ অফিস
সিরাজগঞ্জে সওজ’র নির্বাহী প্রকৌশলী লাঞ্ছিত →
সাম্প্রতিক সংবাদ
ইবি শিক্ষার্থীসহ চার জনকে পুলিশে সোপর্দ করেছে ছাত্রলীগ
বীরগঞ্জে পাওনা টাকা চাওয়ায় বাড়ীতে হামলা ও মারপিট বাবা-মাসহ ৩ জন আহত হয়ে হাসপাতালে ভর্তি
নওগাঁর আত্রাইয়ে বন্যার উন্নতি দূর্গতদের বাড়ছে দূর্ভোগ ত্রান বিতরণ চলছেই।
পাবনা-৩ আসনে আওয়ামীলীগের মনোনয়ন প্রত্যাশি সাবেক ছাত্রনেতা আলী আশরাফুল কবীর
বগুড়ায় গ্রেফতারের পর আসামীর মৃত্যু
তারেক সাঈদ-নূর হোসেনসহ ১৫ জনের মৃত্যুদণ্ড বহাল
শ্যামনগরে আইওএম প্রতিনিধির রূপান্তরের বিভিন্ন কার্যক্রম পরিদর্শন
নকিপুর পাইলট মাঃ বালিকা বিদ্যালয়ে “সততা ষ্টোর”এর উদ্বোধন
যৌন ক্যালেঙ্কারীর দায়ে চাকরি হারালো ইবি শিক্ষক
পাবনায় স্ত্রী হত্যার দায়ে স্বামীর যাবজ্জীবন সশ্রম কারাদন্ড
বীরগঞ্জে বন্যায় ক্ষতিগ্রস্ত ১৩০ জন কৃষকের মাঝে বিনা মুল্যে ব্রি-৩৪ ধানের বীজ বিতরন
পাবনার সাঁথিয়ায় ভিজিএফ চাল বিক্রয়ের দায়ে ইউপি চেয়ারম্যান ও মেম্বরসহ ৬ জন গ্রেফতার
হবিগঞ্জে জাতীয় ভোক্তা অধিকার সংরক্ষণ অধিদপ্তর কর্তৃক অভিযানে ৬ প্রতিস্টানকে জরিমানা
বগুড়ায় নাটাই কৃষ্ণপাড়া সার্বজনীন দূর্গা পূজা উদযাপন কমিটি গঠন
গুরুদাসপুরে বন্যার্তদের মাঝে মেডিকেল টিম
রাজশাহী ও চলনবিলের সংবাদ
নওগাঁর আত্রাইয়ে বন্যার উন্নতি দূর্গতদের বাড়ছে দূর্ভোগ ত্রান বিতরণ চলছেই।
পাবনা-৩ আসনে আওয়ামীলীগের মনোনয়ন প্রত্যাশি সাবেক ছাত্রনেতা আলী আশরাফুল কবীর
বগুড়ায় গ্রেফতারের পর আসামীর মৃত্যু
পাবনায় স্ত্রী হত্যার দায়ে স্বামীর যাবজ্জীবন সশ্রম কারাদন্ড
পাবনার সাঁথিয়ায় ভিজিএফ চাল বিক্রয়ের দায়ে ইউপি চেয়ারম্যান ও মেম্বরসহ ৬ জন গ্রেফতার
গুরুদাসপুরে বন্যার্তদের মাঝে মেডিকেল টিম
পাবনা-৩ আসন- বিএনপি চায় পূনরুদ্ধার-আওয়ামীলীগ চায় ধারাবাহিকতা
গুরুদাসপুরের বন্যা পরিস্থিতি দূর্গতদের সিমাহীন দূর্ভোগ
পাবনার টেবুনিয়ার সীড গোডাউনের সামনে কৃষি শ্রমিকদের বিক্ষোভ
মাধ্যমিকে চারুকলাকে অবমূল্যায়নের প্রতিবাদে মানববন্ধন
বগুড়ায় বিয়ের প্রলোভন দিয়ে ধর্ষণ ॥ আদালতে মামলা
গ্রেনেড হামলা দিবস উপলক্ষে গাবতলীতে আ’লীগের আলোচনা সভা
বগুড়ায় জলবায়ু পরিবর্তন জনিত অভিযোজন ও প্রশমনে করণীয় শীর্ষক সমন্বয় সভা অনুষ্ঠিত
জেলা প্রশাসকের ডাকে সর্বস্তরের জনতার ঢল ঐতিহ্যবাহী ইছামতি নদীপাড়ে ॥ নৌ র‌্যালী অনুষ্ঠিত
তাড়াশে ৪ ইভটিজার আটক

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০